**institucijų pateiktų pastabų derinimo lentelė**

**DĖL** **2014–2020 M. EUROPOS SĄJUNGOS FONDŲ INVESTICIJŲ VEIKSMŲ PROGRAMOS**

**10 PRIORITETO „VISUOMENĖS POREIKIUS ATITINKANTIS IR PAŽANGUS VIEŠASIS VALDYMAS“**

**NR. 10.1.4-ESFA-V-921 PRIEMONĖS „Geresnio reglamentavimo diegimas ir verslo priežiūros sistemos tobulinimas“ PROJEKTŲ FINANSAVIMO SĄLYGŲ APRAŠO NR. 1 ir APRAŠO NR. 2 PAKEITIMO**

|  |  |  |
| --- | --- | --- |
| **Institucijos pavadinimas** | **Pastabos ir pasiūlymai** | **Pastabų ir pasiūlymų įvertinimas** |
| Europos socialinio fondo agentūros 2016 m. rugpjūčio 22 d. raštu Nr. SB -2016-00488 pateiktos pastabos. | 1. Atsižvelgdami į tai, kad 2016 m. liepos 20 d. buvo patvirtintas Kasmetinių atostogų ir papildomų poilsio dienų išmokų fiksuotųjų normų nustatymo tyrimo ataskaitos keitimas, prašome Aprašų 39.3.1 punkte patikslinti tyrimo ataskaitos pavadinimą. | **Atsižvelgta.** |
|  | 2. Siekiant užtikrinti, kad dalyvių darbo užmokestis, nurodytas Aprašo Nr. 1, 37 punkte ir Aprašo Nr. 2, 36 punkte, negalėtų būti paraiškoje nurodomas mažesnis nei 15 proc. visų tinkamų finansuoti projekto išlaidų, tuo atveju kai dalyvių darbo užmokesčio suma viršija 15 proc., siūlome patikslinti minėtą nuostatą į „Pareiškėjas ir (arba) partneris savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo. Aprašo 10.4 papunktyje nurodytą veiklą apimančio projekto vykdytojas ir (arba) partneris prie projekto įgyvendinimo turi prisidėti **visų,** paraiškoje numatytų Aprašo 10.4 papunktyje nurodytos veiklos, dalyvių viešojo valdymo institucijų darbuotojų (išskyrus iš ES struktūrinės, kitos ES finansinės paramos ir tarptautinės finansinės paramos darbo užmokestį ar jo dalį gaunančius darbuotojus) darbo užmokesčiu, bet ne daugiau kaip 15 proc. visų tinkamų finansuoti projekto išlaidų“. | **Atsižvelgta.** |
| 2. Lietuvos Respublikos ūkio ministerijos 2016 m. rugpjūčio 18 d. raštu Nr. (39.2-36)-3-3688 | 1. Projekto Nr. 1 Projekto Nr. 2 keičiamas teisinis reglamentavimas numato naujus reikalavimus institucijoms, skaičiuojančioms išlaidas renginių organizavimo ir renginių dalyvių maitinimo paslaugų įsigijimui. Pažymėtina, kad projektuose numatomas privalomas reikalavimas šių paslaugų išlaidas skaičiuoti remiantis paslaugų fiksuotaisiais įkainiais, pagal kurios jos bus vėliau finansuojamos, kai tuo tarpu šiuo metu galiojančiose aktualiose įsakymų redakcijose toks reikalavimas nėra taikomas. Todėl kyla pagrįstų abejonių dėl naujų reikalavimų taikymo teisėtumo jau parengtų ir Europos socialinio fondo agentūrai vertinti pateiktų iš Europos sąjungos struktūrinių fondų lėšų bendrai finansuojamų projektų paraiškų atžvilgiu. Be to, manytina, kad pakeisti teisės aktai negali galioti atgaline data. | **Atsižvelgta. PFSA keitimas bus patvirtintas po projektų 10.1.4-ESFA-V-921-01-0001 „Teisinio reguliavimo tinkamumo patikros“ ir 10.1.4-ESFA-V-921-02-0001 „Verslo priežiūros sistemos tobulinimas“ finansavimo ir administravimo sutarties pasirašymo.** |
|  | 2. Projekto Nr. 2 5 straipsniu keičiamas 19 punktas dėstomas taip: „19. Projektas turi atitikti vieną iš specialiųjų projekto atrankos kriterijų, t. y. turi atitikti: “ Toliau seka 19.1 ir 19.2 papunkčiai, kurie apibrėžia tuos specialiuosius projektų atrankos kriterijus. Tačiau tokia 19 punkto dėstoma formuluotė gali sukelti neaiškumų, kokius tiksliai ir kiek specialiųjų projektų atrankos kriterijų turi atitikti projektas, todėl siūlytume tikslinti 19 punkto formuluotę, atsisakant „t. y. turi atitikti“. | **Neatsižvelgta. Atrankos kriterijai 2016 m. balandžio 19 d. patvirtinti 2014–2020 m. ES fondų investicijų veiksmų programos stebėsenos komiteto posėdyje Nr. 17.** |
|  | 3. Atkreipiame dėmesį, kad projekto Nr. 2 14.2 punktu praplečiamas galimų pareiškėjų ratas dėl ko gali kilti rizika dėl galimo projektų veiklų dubliavimo. Todėl siūlome numatyti išankstinio kitų priežiūros institucijų teikiamų projektų derinimo galimybę su Ūkio ministerija, kuri yra atsakinga už verslo priežiūros politikos formavimą. | **Atsižvelgta. Ūkio ministerijos Įmonių teisės ir verslo aplinkos gerinimo departamento Geresnio reglamentavimo politikos skyriaus patarėjas Žydrūnas Paškauskas yra 10 prioriteto 10.1.4 konkretaus uždavinio „Pagerinti verslo reguliavimo aplinką“ koordinavimo grupės narys ir gali teikti pastabas ar pasiūlymus dėl derinamų projektų.** |